**ქვეპროგრამა ,,ლუკა ასათიანის სახელობის სტიპენდია წარმატებული სტუდენტებისათვის“**

**2021-2022 სასწავლო წლის საშემოდგომო სემესტრის შედეგები**

2021-2022 სასწავლო წლის საშემოდგომო სემესტრის აკადემიური შედეგების მიხედვით გამოვლინდნენ ლუკა ასათიანის სახელობის სტიპენდიატები.

ქ. ბათუმის მუნიციპალიტეტის 2022 წლის ბიუჯეტით დამტკიცებული ქვეპროგრამის ,,სტიპენდია წარმატებული სტუდენტებისთვის“ ღონისძიების „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში, განაცხადების მიღება მიმდინარეობდა მიმდინარე წლის 21 თებერვლიდან 25 მარტის ჩათვლით პერიოდში.

აღნიშნულ პერიოდში, ქვეპროგრამის ფარგლებში სულ განსახილველად შემოვიდა 207 (ორას შვიდი) განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 199 (ას ოთხმოცდაცხრამეტი) განაცხადი, 8 (რვა) განაცხადი არ აკმაყოფილებდა ქვეპროგრამით დადგენილ მოთხოვნებს.

პრიორიტეტული მიმართულებებით განაცხადი შემოიტანა 89 სტუდენტმა (მშენებლობის ინჟინერიის მიმართულებით - 12 (თორმეტი); არქიტექტურის მიმართულებით - 21 (ოცდაერთი); ფსიქოლოგიის მიმართულებით - 16 (თექვსმეტი); მათემატიკის მიმართულებით - 5 (ხუთი); ბიოლოგიის მიმართულებით - 4 (ოთხი); ეკონომიკის მიმართულებით - 8 (რვა); ფიზიკის მიმართულებით - 1 (ერთი); ქიმიის მიმართულებით - 1 (ერთი); კომპიუტერული ინჟინერიის მიმართულებით - 3 (სამი); სასურსათო ტექნოლოგიის მიმართულებით - 1 (ერთი); სურსათის მეცნიერების მიმართულებით - 1 (ერთი); გეოგრაფიის მიმართულებით - 1 (ერთი); კულტურული ტურიზმის მიმართულებით - 1 (ერთი); განათლების მიმართულებით - 4 (ოთხი); ქართული ფილოლოგიის მიმართულებით - 2 (ორი); ისტორიის მიმართულებით - 3 (სამი); საჯარო მმართველობის მიმართულებით - 4 (ოთხი); ეკოლოგიის მიმართულებით - 1 (ერთი)).

სტიპენდია გაიცემა პრიორიტეტული მიმართულებების იმ 50 (ორმოცდაათი) სტუდენტზე, რომლებსაც 2021-2022 სასწავლო წლის საშემოდგომო სემესტრის შედეგების მიხედვით საუკეთესო აკადემიური შედეგები გააჩნდათ, კერძოდ 93.5 ქულა და მეტი.